**ДОКЛАД**

**за дейността на Народно читалище”Н.Й.Вапцаров 1895” – Димитровград,кв.Черноконево**

 Уважаеми дами и господа, читалището е традиционно , самоуправляващо се културно – просветно сдружение със статут на юридическо лице с нестопанска цел. То е основният културен – образователен център на квартала.Тук се запазват и предават на идните поколения традициите, обичаите и фолклорът на нашите деди. Това е и мястото където чрез културните си изяви разнообразяваме живото на местното население. Читалището е мястото , където различните поколения работят заедно в името на опазване на нашето минало**.**

Дейността на читалището е библиотечната,културно-масовата и художествената самодейност..Ето каква е равносметката за отчетния период по дейности.

**БИБЛИОТЕЧНА**

Библиотеката при читалището ни обслужва местното население. Ето

какви са резултати от читалищнатабиблиотека за изтеклата 2019 година.

 Наличен библиотечен фонд - **5589**

Набавени библиотечни материали- **35**

 Отчислени - 31

Заети библиотечни материали - **361**

Читатели брой - **223**

 Библиотечни мероприятия-13

През отчетния период в библиотеката бяха организирани мероприятия насочени предимно към децата с цел да се приобщи младото поколение към читалището. През лятната ваканция,стартирахме „Волно лято“.Два дни седмично по 2 часа.През тези часове децата рисуваха,оцветяваха,правиха маски,четохме приказки,играхме на тихи игри,викторината на тема „Обичам и опознавам България“им беше крайно интересна .Също така правихме игри на открито в парка(народна топка,федербал,стражари и апаши,скачане на въже и др.)

**ХУДОЖЕСТВЕНА САМОДЕЙНОСТ**

Стартирахме годината,като за втори път от десетилетия назад,направихме Йордановден.Смея да твърдя,че се получи един чудесен български празник.Мъже с носии понесоха църковните знамена за литийното шествие под звуците на гайда и акордеон.На самата река се отслужи Водосвета и 4 смелчаци се хвърлиха да вадят кръста от ледената вода.Празника продължи с много хора и настроение.

После е отбелязването на Бабин ден, на който извършваме ритуала по подливането на бабата акушерка и организираме празнично веселие за всички баби.Тази година бабите Бабуваха на сем.Върбанови.

 След това традиционно зарязахме лозята, избрахме цар на виното и проведохме конкурс за най – добро вино

 На 01.03. Баба Марта посети училището и детската градина в квартала и завърза на всички мартеница и им пожела здраве и късмет. След което съвместно училището и детската градина,направихме празник по повод„Деня на самодееца“.

 Над 30 жени присъстваха на празника по – случай международния ден на жената, който премина с много танци песни и емоции. Направинме и конкурс за ръкоделия,като най-добрите бяха отличени с награда.

Един от най – хубавите пролетни празници в българският календар е Лазаровден и тази година момичетата от лазарската група обиколиха цялото село, като пееха лазарски песни и благославяха за здраве и берекет.Направена беше програма„От Цветница до Лазаровден“,съвместно училището.

 Децата се събраха в читалището и боядисаха великденски яйца, които отнесоха по домовете си.

И тази година организирахме Празника на квартала „С песен през вековете“. В празника се включиха много гости самодейци.На стадиона имаше футболен турнир на малки вратички,в който участваха 6 отбора.

За 01.06.Деня на детето ,в спортна битка се включиха и малки и големи.Усмивките и веселието,бяха неописуеми.

02.08.отбелязахме„142 год. от Баташкото клане“.С литийно шествие ,водено от Отец Георги,се изнесе иконата –символ на Баташкото клане,от мъже и деца,облечени в народни носии.Шествието продължи до паметника „Трите поколения“,където беше отслужена литургия в памет на загиналите.С кратка програма отбелязахме,това бележито събитие.

06.09.„Деня на съединението“,беше отбелязан пред „Трите поколения“.Поднесоха се венци и цветя.Програмата за празника,беше подготвена съвместно Общината.Читалището получи „ПОЧЕТЕН ЗНАК“.

01.11- „Ден на народните будители“.отбелязахме с литературно-музикална програма.

21.11„Ден на Християнското семейство“,съвместно пенсионерският клуб,направихме банкет с много забавление и подаръци.Беше наградено и семейство учители,който имат над 50 год. съвместен живот.

През месец Декември, стартирахме коледната седмица„Коледно вълшебство“.

-Първият ден ,организирахме Коледна трапеза,всеки се беше постарал да направи своя кулинарен шедъовър,който беше част от шведската маса за едно пиршество.

-Вторият ден,на площада отбелязахме Коледа с празнична програма.Дядо коледа ,дойде със своята „шейна“,теглена от бяло магаре.ДТФ„Ритмика“.Дядо Коледа раздаде и много подаръци,донесени от родители,за да зарадват децата си.ДТФ„Ритмика“ изнесе литературно-музикална програма,а ПГ„Тракия“,зареди гостите с коледно настроение,като изпълни няколко коледни песни.

-На Коледа,група коледари,обикаляха из квартала и наричаха на стопаните за здраве и берекет.

-На 27.12. над 20 деца си изработиха сурвачки в читалището.

За поредна година участвахме и в кулинарната коледна изложба пред общината.

**УЧАСТИЯ В ПРАЗНИЦИ НА НАРОДНОТО ТВОРЧЕСТВО И КОНЦЕРТИ И ЗАВОЮВАНИ НАГРАДИ**

**10.03.-Регионален събор„Ден на чавгата“ с.Бряст**

**13.04**–5 год.НЧ„Пролет 2014“ с.Длъгнево

**19.04**-Пролетно надиграване 10„Богоровци и приятели танцуват“

**06.05**-15 фолклорен празник ,,Заедно на Гергъовден“-с.Г.извор

**08.05**.-Благотворителен концерт„Д-град заедно за Георги“ **25.05**-3–ти национален събор на земята и плодородието с.ГолямоАсеново **01.06**-10 юбилеен национален фолклорен събор„Читалището-храм на българския дух“ с.Крепост-бронзов медал за ДТФ„Ритмика“ и златен за ПГ„Тракия“ **06.06**-Регионален празник на мин.вода„Пръски от извора“гр.Меричлери **08.06**-Конкурс„Световен ден на плетенето“-второ място **08.06**-5-ти Национален конкурс„Надиграване в Чирпан“ **10.08**-8-ми национален събор„По стъпките на Св.Богородица“с.Добрич-бронзов медал **24.08**-Фолклорен фестивал„Даровете на природата“ с.Крум-Първо място **08.09**-18-ти национален фолклорен фестивал за двугласно пеене и народна песен с международно участие гр.Неделино-златен,сребърен и бронзов медал **19.09**-„Свети Иван Рилски“ с.Воден **19.09**-5-ти национален фолклорен фестивал„С вяра в доброто и надежда в бъдещето“-награда за най-малък и най-възрастен участник,сребърен медал на ДТФ„Ритмика“,бронзов на ТФ„Ритмика2“ и бронзов на ПГ„Тракия“

**СТОПАНСКА ДЕЙНОСТ**

 Читалището отдава под наем земеделската си земя, която е 53 дка на арендатора „Матев“ООД. За 2019г. получихме 1898 лв. И направено дарение за 2019г. на стойност 150 лв.

**ИЗВОДИ:** За текущата работа трябва да споменем , че през цялата година се старахме да подържаме читалищната сграда и прилежащите й площи в приветлив вид . И в заключение трябва да споменем, че ЧНастоятелство прави всичко възможно да бъде разнообразен културният живот на квартала и за предстоящата година като основна наша насока остават всички приоритетни цели посочени в плана за работа на читалището. Задачата ни като читалищни дейци е да правим всичко възможно за запазване на самобитността, на фолклорните традиции , на фолклорното ни богатство.

 Изготвил доклада:

 Секретар:Гергана Георгиева

 Председател:Росен Радев

**.**